b'\n_START_ARTICLE_\nIngeni\xc3\xb8r\n_START_PARAGRAPH_\nEn ingeni\xc3\xb8r er en person, der besk\xc3\xa6ftiger sig med ingeni\xc3\xb8rvidenskab som konstruktion, planl\xc3\xa6gning og styring af proces, produktion og produkter. _NEWLINE_I Danmark er den h\xc3\xb8jeste ingeni\xc3\xb8ruddannelse studiet til civilingeni\xc3\xb8r \xe2\x80\x93 cand.polyt. Uddannelsen er normeret til 5 \xc3\xa5r og udbydes af Danmarks Tekniske Universitet, Aalborg Universitet,  Syddansk Universitet Det Tekniske Fakultet og Aarhus Universitet. Civilingeni\xc3\xb8r-studiet best\xc3\xa5r af to dele - En bachelor- og en master-del. Efter 3 \xc3\xa5rs studier opn\xc3\xa5r den studerende titel af Bachelor of Science (B.Sc.) og efter yderligere 2 \xc3\xa5r titlen som Master of Science (M.Sc.) inkl. en undertitel inden for deres retning. _NEWLINE_De 3\xc2\xbd-\xc3\xa5rige ingeni\xc3\xb8ruddannelser til diplomingeni\xc3\xb8r (tidligere akademiingeni\xc3\xb8r og teknikumingeni\xc3\xb8r) udbydes af langt flere uddannelsesinstitutioner landet over. De har efter at have best\xc3\xa5et 210 ECTS-point titel af Bachelor of Engineering (Tidligere ogs\xc3\xa5 Bachelor of Science) hertil en underkategori. Bac. Eng. E.E er eksempelvis en bachelor i Electric Engineering (El/Elektronik-ingeni\xc3\xb8r)_NEWLINE_En maskinmester har titel af "Bachelor of Technology Management and Marine Engineering", men er normalt ikke alment ben\xc3\xa6vnt som en ingeni\xc3\xb8r. Titlen maskinmester er beskyttet hvorimod titlen ingeni\xc3\xb8r ikke er._NEWLINE_Ingeni\xc3\xb8r er ikke en beskyttet titel, og kan anvendes frit af alle uanset uddannelse eller mangel p\xc3\xa5 samme.\n_START_SECTION_\nHistorie\n_START_PARAGRAPH_\nDen mellem\xc3\xb8stlige (Manglende kilder g\xc3\xb8r det vanskeligt at bestemme om han var perser, kurder eller araber) al-Jazari betegnes af nogle som den f\xc3\xb8rste egentlige ingeni\xc3\xb8r. I 1206 f\xc3\xa6rdiggjorde han en bog med beskrivelser og illustrationer af 50 mekaniske instrumenter.\n_START_SECTION_\nUddannelse\n_START_PARAGRAPH_\nAlle universiteter som for nuv\xc3\xa6rende (2014) uddanner ingeni\xc3\xb8rer har forskellige studieordninger, og de forskellige obligatoriske fag ligger ikke p\xc3\xa5 samme semestre._NEWLINE_De fleste universiteter underviser mest i almen videnskab/fysik/matematik de f\xc3\xb8rst par semestre. Samundervisning af lignende uddannelser, og f\xc3\xb8rst senere undervises i specialiseringer. _NEWLINE_Alle ingeni\xc3\xb8rer skal have et vist antal ECTS-point inden for fysik/matematik \xe2\x80\x93 niveauet varierer efter specialisering. _NEWLINE_Selv om man underviser i det f\xc3\xb8r n\xc3\xa6vnte fag vil du sj\xc3\xa6ldent komme ud p\xc3\xa5 en praktikplads hvor du kan fungere som ingeni\xc3\xb8r og/eller observere f\xc3\xa6rdiguddannede ingeni\xc3\xb8rer udf\xc3\xb8re deres arbejde.\n_START_SECTION_\nIngeni\xc3\xb8ruddannelsens historie i Danmark\n_START_PARAGRAPH_\nSkels\xc3\xa6ttende begivenheder i den danske ingeni\xc3\xb8ruddannelse:\n_START_SECTION_\n1829\n_START_PARAGRAPH_\nPolytekniske L\xc3\xa6reanstalt indvies, som uddannelsessted for kandidater i henholdsvis mekanik (maskiningeni\xc3\xb8rer) og i anvendt naturvidenskab (kemikere)._NEWLINE_H.C. \xc3\x98rsted var leder af l\xc3\xa6reanstalten til 1851. Studietiden var to \xc3\xa5r.\n_START_SECTION_\n1905\n_START_PARAGRAPH_\nTeknikumingeni\xc3\xb8ruddannelsen bliver oprettet i Odense, siden i andre danske byer. Uddannelsen henvender sig til h\xc3\xa5ndv\xc3\xa6rkersvende med lyst og evner til at l\xc3\xa6se videre.\n_START_SECTION_\n1933\n_START_PARAGRAPH_\nNavnet Danmarks Tekniske H\xc3\xb8jskole (DTH), senere Danmarks Tekniske Universitet (DTU), anvendes for f\xc3\xb8rste gang, samtidig med at det er f\xc3\xb8rste gang, at den beskyttede titel civilingeni\xc3\xb8r bliver brugt.\n_START_SECTION_\n1957\n_START_PARAGRAPH_\nDanmarks Ingeni\xc3\xb8rakademi (DIA) oprettes som selvst\xc3\xa6ndig institution for uddannelse of akademiingeni\xc3\xb8rer.\n_START_SECTION_\n1974\n_START_PARAGRAPH_\nAalborg Teknikum bliver en del af det nyoprettede Aalborg Universitet, og siden fusionerede en stor del af landets ingeni\xc3\xb8rh\xc3\xb8jskoler med landets universiteter.\n_START_SECTION_\n1993\n_START_PARAGRAPH_\nDiplomingeni\xc3\xb8ruddannelsen afl\xc3\xb8ser de hidtidige akademi- og teknikumingeni\xc3\xb8ruddannelser.\n_START_SECTION_\n1995\n_START_PARAGRAPH_\nDanmarks Ingeni\xc3\xb8rakademi (DIA) fusionerer med Danmarks Tekniske Universitet (DTU), der herefter uddanner civilingeni\xc3\xb8rer med en fem-\xc3\xa5rig uddannelse og diplomingeni\xc3\xb8rer med en 3,5-\xc3\xa5rig uddannelse.\n_START_SECTION_\n2007\n_START_PARAGRAPH_\nIngeni\xc3\xb8rh\xc3\xb8jskolerne i K\xc3\xb8benhavn (IHK) og Aarhus (IHA) \xc3\xb8nskes lagt sammen, af politikerne,  med professionsh\xc3\xb8jskolerne, men de to skoler udvider i stedet samarbejdet med henholdsvis Aalborg Universitet og Aarhus Universitet.\n_START_SECTION_\n2013\n_START_PARAGRAPH_\nIngeni\xc3\xb8rh\xc3\xb8jskolen i K\xc3\xb8benhavn (IHK) fusioneres med Danmarks Tekniske Universitet (DTU).'